Diari Oficial de la Generalitat Valenciana


Sumari del DOGV 4082, del 10-09-2001 (2001/8820)

DECRET 137/2001, de 5 de setembre, del Govern Valencià, pel qual s'autoritza per a la concessió d'avals de la Generalitat Valenciana a l'empresa pública Valenciana d'Aprofitament Energètic de Residus, SA (VAERSA).
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/8820


Data del document
:   05-09-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Valenciana d'Aprofitament Energètic de Residus, SA
    * garantia
    * empresa pública

DECRET 137/2001, de 5 de setembre, del Govern Valencià, pel qual s'autoritza per a la concessió d'avals de la Generalitat Valenciana a l'empresa pública Valenciana d'Aprofitament Energètic de Residus, SA (VAERSA). [2001/8820]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, l'article 36 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, estableix que la Generalitat Valenciana podrà prestar avals, durant aquest exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit de 100.000 milions de pessetes (601,01 milions d'euros). Els avals que s'autoritzen per mitjà d'aquest decret estan dins del límit esmentat.
  
Així mateix, l'esmentada Llei d'Hisenda Pública estableix en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, que la Tresoreria de la Generalitat Valenciana podrà acordar la renúncia al benefici d'excussió establit en l'article 1830 del Codi Civil.
  
Actualment, la Generalitat Valenciana està negociant operacions d'endeutament a fi de finançar les inversions de l'empresa pública Valenciana d'Aprofitament Energètic de Residus, SA (VAERSA).
  
En conseqüència, pot ser necessari atorgar, a favor de l'empresa mencionada, avals de la Generalitat Valenciana destinats a garantir aquestes operacions, així com, si és el cas, operacions de cobertura vinculades a aquestes.
  
Basant-se en la normativa esmentada, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 5 de setembre de 2001,
  
DECRETE
  
Article 1
  
S'autoritza el conseller d'Economia, Hisenda i Ocupació a concedir a l'empresa pública Valenciana d'Aprofitament Energètic de Residus, SA (VAERSA) avals destinats a garantir operacions de crèdit, per import global de fins a 9.995.605.024 de pessetes. (86.406.160,13 euros), a fi de finançar els projectes d'inversió de la societat esmentada en l'exercici 2001, definits en el Pla Integral de Residus.
  
El termini de vigència de l'anterior autorització acabarà el 31 de desembre de 2001.
  
Així mateix se li autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, en l'atorgament dels avals a què es refereix l'article anterior, es renunciarà al benefici d'excussió recollit en l'article 1830 del Codi Civil.
  
DISPOSICIÓ FINAL
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que estableix el present decret i la Llei d'Hisenda Pública de la Generalitat Valenciana i altra normativa d'aplicació.
  
València, 5 de setembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET